**Tomáš Rosický** (s. 4. lokakuuta 1980 Praha, Tšekkoslovakia) on tšekkiläinen jalkapalloilija. Hän toimi Tšekin maajoukkueen kapteenina ja edusti seuratasolla pitkään Englannin Valioliigan Arsenalia, minkä lisäksi hän pelasi saksalaisseura Borussia Dortmundissa ja kotimaansa Sparta Prahassa. Hän pelasi kolmantena tšekkipelaajana yli sata maaottelua.

Rosický pelasi yleensä keskikentällä hyökkäävässä roolissa. Hänet tunnettiin erityisesti syöttötaidostaan ja työmoraalistaan.

Rosický aloitti ammattilaisuransa vuonna 1998 Sparta Prahassa, jonka riveissä hän voitti kolme Tšekin mestaruutta. Vuonna 2001 Rosický siirtyi saksalaiseen Borussia Dortmundiin ja saavutti seuran riveissä Saksan mestaruuden vuonna 2002. Arsenalin riveihin Englantiin hän siirtyi kesällä 2006.

Rosický näytti vakuuttavia otteita ensimmäisinä Arsenal-vuosinaan, mutta 26. tammikuuta 2008 hän loukkaantui FA Cup -ottelussa Newcastle Unitedia vastaan. Loukkaantumista ei pidetty vakavana, mutta lopulta se johti Rosickýn poissaoloon vuoden 2008 EM-kisoista ja koko seuraavasta Valioliiga-kaudesta. Hän palasi 9. syyskuuta 2009 maaottelussa San Marinoa vastaan ja Arsenalin riveihin hän palasi 12. syyskuuta Manchester Cityä vastaan tehden yhden maalin ja antamalla yhden maalisyötön.

Ensimmäisen maaottelunsa Rosický pelasi vuonna 2000. Hän on kuulunut Tšekin joukkueeseen vuoden 2000 EM-kisoissa, vuoden 2004 EM-kisoissa, vuoden 2006 MM-kisoissa ja vuoden 2012 EM-kisoissa. Kaikkiaan hän pelasi 105 maaottelua ja teki niissä 23 maalia.

Ura
---

### Borussia Dortmund

Borussia Dortmund maksoi Rosickýsta Sparta Prahalle 14,5 miljoonaa euroa, mikä oli vuoteen 2001 mennessä Bundesliigan siirtosummaennätys. Rosický esitti hyviä otteita Dortmundissa pelatessaan ja kun seuralla alkoi olla huomattavia taloudellisia vaikeuksia, alkoi lehdistö spekuloida hänen siirrostaan Real Madridiin, Atlético Madridiin, Tottenham Hotspuriin, Chelseaan, ja Arsenaliin. Rosický ilmoitti haluavansa lähteä seurasta kauden 2005–2006 loputtua ja eteläafrikkalaisen Steven Pienaarin hankinta jo ennakoi Rosickýn siirtoa.

Saksassa pelatessaan Rosický sai lempinimet "Pikku Mozart" ja "Jalkapallon Mozart" kyvystään johtaa peliä kentällä kuin orkesteria.

### Arsenal

### Kausi 2006–2007

23. toukokuuta 2006 Arsenal ilmoitti tehneensä pitkäaikaisen sopimuksen Rosickýn kanssa. Siirtosumma oli salainen, mutta sen on arveltu olleen noin 10 miljoonaa euroa. Rosický sai pelipaidan numerokseen 7, mikä kuului ennen ranskalaiselle Robert Pirésille. 8. elokuuta 2006 Rosický teki debyyttinsä Arsenalissa Mestarien liigan kolmannella karsintakierroksella Dynamo Zagrebta vastaan pelaten vasemmalla laidalla. 13. syyskuuta Rosický teki ensimmäisen maalinsa Arsenalissa vieraspelissä Hamburger SV:tä vastaan. Tämä maali oli Mestarien liigan kauden 2007 "hienoin maali."*kenen mukaan?* Rosický teki ensimmäisen Valioliigamaalinsa 11. helmikuuta 2007 Wigan Athleticia vastaan. Kaudella 2006–2007 Rosický teki vain kolme liigamaalia.

Rosickýn parhaana pelipaikkana on pidetty vasenta laitaa. Hänen pelityyliään on verrattu edeltäjäänsä Robert Pirésiin.

### Kausi 2007–2008

Kauden 2007–2008 Rosický aloitti taas vasemmalla laidalla. Kauden ensimmäisen maalinsa hän teki entistä joukkuettaan Sparta Prahaa vastaan 29. elokuuta. Sevilla FC pelissä hän sai kinnerjännevamman, mutta palasi jo 20. lokakuuta 2007 Bolton Wanderers ottelussa. 26. tammikuuta 2008 FA Cup -ottelussa Newcastle Unitedia vastaan Rosický ehti pelata vain yhdeksän minuuttia ennen loukkaantumistaan. Loukkaantuminen kesti yli 18 kuukautta. Ennen loukkaantumista Rosický ehti pelata 24 ottelua ja tehdä niissä 7 maalia. Hän joutui myös jäämään pois vuoden 2008 jalkapallon EM-kisoista.

### Kaudet 2008–2009 ja 2009–2010

Rosickýn oli ennakoitu palaavan syyskuussa 2008, mutta paluu viivästyi useita kertoja ja hän oli koko 2008–2009 kauden sivussa loukkaantumisen takia. Lopulta Rosický palasi harjoittelemaan täysipainoisesti toukokuussa 2009 oltuaan poissa kuvioista 18 kuukautta. Elokuun alkupuolella kuitenkin ilmoitettiin, että Rosický on taas loukkaantunut ja hän olisi loukkaantuneena noin 6 viikkoa. 12. syyskuuta 2009 hän palasi Arsenalin riveihin tullen vaihdosta kentälle ja tekemällä yhden maalin ja antamalla maalisyötön Manchester Cityä vastaan. Ottelu päättyi kuitenkin Manchester Cityn 4–2 voittoon. 4. tammikuuta 2010 Rosický allekirjoitti Arsenalin kanssa uuden pitkäaikaisen sopimuksen.

Uran tilastoja
--------------

| Joukkue | Kausi | Liiga | Cup | UEFA | Yhteensä |
| --- | --- | --- | --- | --- | --- |
| Ottelut | Maalit | Syötöt | Ottelut | Maalit | Syötöt | Ottelut | Maalit | Syötöt | Ottelut | Maalit | Syötöt |
| Borussia Dortmund | 2001–02 | 24 | 4 | 0 | 0 | 0 | 0 | 8 | 1 | 0 | 32 | 5 | 0 |
| 2002–03 | 30 | 3 | 0 | 0 | 0 | 0 | 7 | 2 | 0 | 37 | 5 | 0 |
| 2003–04 | 19 | 2 | 0 | 0 | 0 | 0 | 4 | 0 | 0 | 23 | 2 | 0 |
| 2004–05 | 26 | 4 | 0 | 0 | 0 | 0 | 0 | 0 | 0 | 26 | 4 | 0 |
| 2005–06 | 27 | 6 | 0 | 0 | 0 | 0 | 0 | 0 | 0 | 27 | 6 | 0 |
| Yhteensä | 126 | 19 | 0 | 0 | 0 | 0 | 19 | 3 | 0 | 145 | 22 | 0 |
| Arsenal | 2006–07 | 26 | 3 | 3 | 5 | 2 | 1 | 6 | 1 | 0 | 37 | 6 | 4 |
| 2007–08 | 18 | 6 | 2 | 1 | 0 | 0 | 5 | 1 | 0 | 24 | 7 | 2 |
| 2008–09 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| 2009–10 | 25 | 3 | 4 | 1 | 0 | 0 | 7 | 0 | 1 | 33 | 3 | 5 |
| 2010-11 | 2 | 0 | 0 | 0 | 0 | 0 | 0 | 0 | 0 | 0 | 0 | 0 |
| Yhteensä | 69 | 12 | 9 | 7 | 2 | 1 | 16 | 2 | 1 | 94 | 16 | 11 |
| Uran yhteen lasketut | 194 | 31 | 9 | 7 | 2 | 1 | 35 | 5 | 1 | 239 | 38 | 11 |

Saavutukset
-----------

* Tšekin mestaruus 1998–1999, 1999–2000, 2000–2001
* Saksan mestaruus 2001–2002
* Tšekin vuoden pelaaja 2002, 2006

Lähteet
-------

1. 1 2  Czechoslovakia/Czech Republic – Record International Players  5.7.2018. rsssf. Viitattu 30.7.2018. (englanniksi)
2. ↑  Includes FA Cup, League Cup and FA Community Shield

Aiheesta muualla
----------------

* Viralliset kotisivut (englanniksi)
* Profiili Arsenalin sivuilla (englanniksi)
* Profiili Valioliigan sivuilla (Arkistoitu – Internet Archive) (englanniksi)
* Profiili ESPNsoccernetin sivuilla (Arkistoitu – Internet Archive) (englanniksi)
* Profiili FootballDatabase-tietokannassa (englanniksi)

  

Tšekin joukkue – Jalkapallon EM-kilpailut 2000
1 Srníček |
2 Řepka |
3 Látal |
4 Nedvěd |
5 Fukal |
6 Vlček |
7 Němec |
8 Poborský |
9 Kuka |
10 Koller |
11 Rosický |
12 Lokvenc |
13 Bejbl |
14 Horváth |
15 Jankulovski |
16 Maier |
17 Šmicer |
18 Novotný |
19 Rada |
20 Berger |
21 Gabriel |
22 Blažek |
Valmentaja Chovanec

Tšekin joukkue – Jalkapallon EM-kilpailut 2004
1 Čech |
2 Grygera |
3 Mareš |
4 Galásek |
5 Bolf |
6 Jankulovski |
7 Šmicer |
8 Poborský |
9 Koller |
10 Rosický |
11 Nedvěd |
12 Lokvenc |
13 Jiránek |
14 Vachoušek |
15 Baroš |
16 Blažek |
17 Hübschman |
18 Heinz |
19 Týce |
20 Plašil |
21 Ujfaluši |
22 Rozehnal |
23 Kinský |
Valmentaja Brückner

Tšekin joukkue – Jalkapallon MM-kilpailut 2006
1 Čech |
2 Grygera |
3 Mareš |
4 Galásek |
5 Kováč |
6 Jankulovski |
7 Sionko |
8 Poborský |
9 Koller |
10 Rosický |
11 Nedvěd |
12 Lokvenc |
13 Jiránek |
14 Jarolím |
15 Baroš |
16 Blažek |
17 Štajner |
18 Heinz |
19 Polák |
20 Plašil |
21 Ujfaluši |
22 Rozehnal |
23 Kinský |
Valmentaja Brückner

Tšekin joukkue – Jalkapallon EM-kilpailut 2012
1 Čech |
2 Gebre Selassie |
3 Kadlec |
4 Suchý |
5 Hubník |
6 Sivok |
7 Necid |
8 Limberský |
9 Rezek |
10 Rosický |
11 Petržela |
12 Rajtoral |
13 Plašil |
14 Pilař |
15 Baroš |
16 Laštůvka |
17 Hübschman |
18 Kolář |
19 Jiráček |
20 Pekhart |
21 Lafata |
22 Darida |
23 Drobný |
Valmentaja Bílek

Tšekin joukkue – Jalkapallon EM-kilpailut 2016
1 Čech |
2 Kadeřábek |
3 Kadlec |
4 Gebre Selassie |
5 Hubník |
6 Sivok |
7 Necid |
8 Limberský |
9 Dočkal |
10 Rosický |
11 Pudil |
12 Škoda |
13 Plašil |
14 Kolář |
15 Pavelka |
16 Vaclík |
17 Suchý |
18 Šural |
19 Krejčí |
20 Skalák |
21 Lafata |
22 Darida |
23 Koubek |
Valmentaja Vrba



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Tšekki

 |

 |